חודש הגאווה

חודש הגאווה הוא חודש בשנה, בדרך כלל יוני, המוקדש לחגיגה ולציון גאוותם של לסביות, הומוסקסואלים, ביסקסואלים וטרנסג'נדרים (להט"ב). חודש הגאווה צוין לראשונה בעקבות מהומות סטונוול, סדרת הפגנות של התנועה לשחרור הגייז (Gay liberation) שנערכה בשנת 1969 ומאז התפשט גם אל מחוץ לארצות הברית. כיום, חודש הגאווה נועד להוקרה של התנועה למען זכויות הלהט"ב וכן לחגיגה של התרבות הלהט"בית. ערך מורחב – התנועה לשחרור הגייז הרעיון של חודש הגאווה עלה לראשונה בתקופת מהומות סטונוול, סדרת הפגנות למען הפסקת הדיכוי נגד להט"בים (מטרה שזכתה לכינוי "שחרור הגייז"), אשר החלו ב-28 ביוני 1969. המהומות החלו בתגובה לפשיטה משטרתית על הסטונוול אין, גיי בר הממוקם בשכונת גריניץ' וילג' במנהטן, ניו יורק. הצתת המהומות מיוחסת לזכות פעילי זכויות הלהט"ב מרשה פ. ג'ונסון, סילביה ריברה וסטורמה דלארברי (אנ'), אם כי ג'ונסון חלקה על מעורבותה בדבר. בשנה הראשונה לאחר המהומות, נערכו צעדות גאווה ראשונות במספר ערים בארצות הברית. הצעדה בעיר ניו יורק נערכה במטרה לחגוג את "יום השחרור של רחוב כריסטופר", מקום מושבו של בר הסטונוול אין, אשר היה לסמל עבור הקהילה הלהט"בית בעיר. צעדה זו, יחד עם צעדות נוספות שנערכו במקביל ברחבי ארצות הברית, נחשבות לקו פרשת המים בקשר לזכויות להט"ב. הפעיל פרד סרג'נט (אנ'), אשר השתתף בארגון כמה מהצעדות הראשונות, אמר כי מטרתם הייתה להנציח את מהומות סטונוול ולהמשיך לדחוף לעבר שחרור. הוא ציין כי אמנם הצעדות הראשונות דמו יותר להפגנה מאשר לחגיגה, אך הדבר עזר להזכיר לאנשים על קיומה של קהילת הלהט"ב, ועל כך שייתכן שמי מבני המשפחה או מהחברים שלהם משתייך אליה. עם זאת, במקומות שונים צוין כי נשים טרנסג'נדריות ואנשים שאינם לבנים הודרו או הושתקו בצעדות הראשונות, על אף חלקם המשמעותי בהתחלת המהומות. בעקבות מהומות סטונוול ומצעדי הגאווה הראשונים, הופיעו בעולם יותר ויותר קבוצות של אנשים מקהילת הלהט"ב, ותנועת הגאווה בארצות הברית הפכה לרחבה יותר כעבור מספר שנים. נכון לשנת 2023, מרבית חגיגות הגאווה המתקיימות באזורים עירוניים מרכזיים ברחבי העולם נערכות בחודש יוני, אם כי בערים מסוימות הן נערכות בתקופות שונות של השנה, בין היתר בגלל שמזג האוויר ביוני אינו אופטימלי לאירועים כאלה בהן. ביוני 1999 הכריז נשיא ארצות הברית ביל קלינטון על "אירועי השנה ל[מהומות] סטונוול מדי חודש יוני כחודש הגאווה ההומוסקסואלית והלסבית של אמריקה". בשנת 2011 הנשיא ברק אובמה הרחיב רשמית את חודש הגאווה כך שיכלול את כלל קהילת הלהט"ב. עם זאת, בשנת 2017 דונלד טראמפ סירב לשמור על ההכרה הפדרלית של חודש הגאווה בארצות הברית, אם כי ב-2019 הוא הכיר בו בציוץ בטוויטר ששימש מאוחר יותר כהצהרה נשיאותית. לאחר שנכנס לתפקידו ב-2021, ג'ו ביידן הכיר בחודש הגאווה ונשבע לקדם זכויות להט"ב בארצות הברית, על אף שבעברו נהג להצביע נגד הצעות שונות בנושא בסנאט, כדוגמת נישואים חד-מיניים וחינוך בנושאי להט"ב בבתי ספר. קיימת ביקורת על חברות מסחריות אשר משחררות מוצרים שונים בקשר לחודש הגאווה, המשווה נוהג זה לרעיון של "סלקטיביזם", שכן החברות נתפסות כמשתמשות בנושא זכויות הלהט"ב כאמצעי לייצור רווח, מבלי לתרום למאבק באופן משמעותי. אחרים מתחו ביקורת על האופי הצבוע לכאורה של חברות וארגונים אשר מחליפים את תמונות הפרופיל שלהם ברשתות החברתיות לתמונות בצבעי דגל הגאווה (לדוגמה, לוגו של חברה בצבעי הדגל), בעוד הם לא משנים אותה בפרופילים שלהם הפונים למדינות או ציבורים שונים בהם הקבלה של קהילת הלהט"ב נמוכה יותר. בשנת 2018 התפרסם מם אינטרנט סביב הרעיון של "חודש הזעם" (Wrath Month), משחק מילים על גאווה וזעם, שניהם חלק משבעת חטאי המוות בנצרות, שיתרחש ביולי לאחר סוף חודש הגאווה. מדיה וקבצים בנושא חודש הגאווה בוויקישיתוף Wurzburger, Andrea (2022-06-01). "Pride Month Explained: What Is Pride Month and Why Do We Celebrate?". People (באנגלית). נבדק ב-2022-10-25. Miranda, Gabriela (2021-06-03). "What are the origins of Pride Month? And who should we thank for the LGBTQ celebration?". USA Today (באנגלית אמריקאית). Gannett. נבדק ב-2022-10-25. Oliver, David; Ali, Rasha (2019-06-28). "Why we owe Pride to black transgender women who threw bricks at cops". USA Today (באנגלית אמריקאית). Gannett. נבדק ב-2022-10-25. Stanton, Cady (2022-06-02). "What is the history behind Pride Month? How the LGBTQ celebration came to be". USA Today (באנגלית בריטית). Gannett. ארכיון מ-2022-06-02. נבדק ב-2022-10-25. Sommerlad, Joe (2022-07-02). "Pride 2022: How was the annual LGBT+ celebration founded and when and where are events taking place?". The Independent (באנגלית). ארכיון מ-2022-10-04. נבדק ב-2022-10-25. Lopez, German (2014-06-08). "LGBTQ Pride Month, explained". Vox (באנגלית). Vox Media. נבדק ב-2022-10-25. Abad-Santos, Alex (2018-06-25). "How LGBTQ Pride Month became a branded holiday". Vox (באנגלית). Vox Media. נבדק ב-2022-10-25. Carter, David (2010-05-25). Stonewall: The Riots That Sparked the Gay Revolution (באנגלית). Macmillan Publishers. ISBN 978-0-312-67193-8. As Frank Kameny stated, 'By the time of Stonewall, we had fifty to sixty gay groups in the country. A year later there was at least fifteen hundred. By two years later, to the extent that a count could be made, it was twenty-five hundred.' Baume, Matt (25 ביוני 2020). "What Is Pride Month and the History of Pride?". Them. Condé Nast Publications. נבדק ב-2022-10-26. {{cite web}}: (עזרה) Estepa, Jessica (1 ביוני 2017). "President Trump hasn't declared June as Pride Month – at least, not yet". USA Today (באנגלית). Gannett. ארכיון מ-11 בנובמבר 2020. נבדק ב-12 במרץ 2019. {{cite web}}: (עזרה) Cho, Diane J. (2022-06-01). "Notable Figures & Moments in Pride Month History to Honor This Week, from Gilbert Baker to Alan Turing". People (באנגלית). נבדק ב-2022-10-25. Bump, Philip (2017-06-27). "Last year, June was National Pride Month. This year, it isn't". The Washington Post. Nash Holdings. נבדק ב-2022-10-25. Evon, Dan (2021-06-01). "Did Trump Officially Recognize Pride Month During His Presidency?". Snopes (באנגלית אמריקאית). נבדק ב-2022-10-25. Karni, Annie (2021-06-01). "Biden Recognizes Pride Month, Vowing to Fight for L.G.B.T.Q. Rights". The New York Times (באנגלית אמריקאית). ISSN 0362-4331. ארכיון מ-2021-06-02. נבדק ב-2022-10-25. Nagourney, Adam; Kaplan, Thomas (2020-06-21). "Behind Joe Biden's Evolution on L.G.B.T.Q. Rights". The New York Times (באנגלית אמריקאית). ISSN 0362-4331. ארכיון מ-2021-06-01. נבדק ב-2022-10-25. Daisley, Stephen (2022-06-03). "When will companies end their embarrassing Pride hypocrisy?". The Spectator (באנגלית בריטית). Press Holdings. נבדק ב-2022-10-25. Oliveira, Anthony (2018-07-04). "Pride Month is over. Welcome to LGBTQ Wrath Month". The Washington Post. Nash Holdings. נבדק ב-2022-10-25.